
CONSILIUL JUDEŢEAN CĂLĂRAŞI
HOTĂRÂRE

privind stabilirea și acordarea unor stimulente financiare lunare 
personalului medical și de specialitate din cadrul Spitalului de Psihiatrie Săpunari pentru anul 2026
          Consiliul Judeţean Călăraşi, întrunit în ședința ordinară din 28.05.2026,

         Având în vedere:

          - raportul comun al Direcției Management și Resurse Umane şi Direcţiei Economice, înregistrat sub nr. 8284 din 18.05.2026;
          - avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

          - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;
          - adresa Spitalului de Psihiatrie Săpunari, nr. 3641 din 14.05.2026, înregistrată la Consiliul Judeţean Călăraşi sub nr. 8202 din 18.05.2026;

          - prevederile art. 199 alin. (2) din Legea nr. 95/2006 privind reforma în domeniul sănătății, republicată, cu modificările și completările ulterioare;

          - prevederile art. 173 alin. (1) lit. a), d), alin. (3) lit. b) şi alin. (5) lit. c) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

HOTĂRĂŞTE:
            Art. 1. – Pentru atragerea, menținerea și fidelizarea personalului medical și de specialitate, se aprobă acordarea, pentru anul 2026, perioada mai–decembrie, de stimulente financiare, în sumă de 137.000 lei (mai–iunie 2026 suma de 33.000 lei și iulie–decembrie suma de 104.000 lei), astfel:

a) stimulente financiare, pentru trimestrul II al anului 2026;

b) stimulente financiare, pentru trimestrul III al anului 2026.

c) stimulente financiare, pentru trimestrul IV al anului 2026.

            Art. 2. – Sumele cu titlu de stimulente financiare prevăzute la art. 1 lit. a), se acordă în limita unui plafon maxim de 33.000 lei.

            Art. 3. – Sumele cu titlu de stimulente financiare prevăzute la art. 1 lit. b), se acordă în limita unui plafon maxim de 52.000 lei.

            Art. 4. – Sumele cu titlu de stimulente financiare prevăzute la art. 1 lit. c), se acordă în limita unui plafon maxim de 52.000 lei.

            Art. 5. – (1) Sumele cu titlu de stimulente financiare lunare se asigură din transferuri de la bugetul local al Județului Călărași.
                            (2) Vor beneficia de stimulente financiare doar personalul medical și de specialitate angajați cu contract individual de muncă, pe o perioadă nedeterminată, timp normal de lucru.

                            (3) Sumele prevăzute la art. 1 vor fi acordate prin decizia Managerului, cu avizul consultativ al Consiliului de administrație solicitat în prealabil, în baza hotărârii Comitetului Director.

            Art. 6. – Lunar, Managerul Spitalului de Psihiatrie Săpunari va informa Consiliul Județean Călărași cu privire la derularea programului de acordare a stimulentelor financiare, numărul beneficiarilor și plățile efectuate.

  Art. 7. – Direcția Economică și Spitalul de Psihiatrie Săpunari vor duce la îndeplinire prevederile prezentei hotărâri.

          Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean, Direcției Economice, Compartimentului Sănătate și Spitalului de Psihiatrie Săpunari.
   PREŞEDINTE,



                                                          CONTRASEMNEAZĂ,

 ec. Vasile ILIUŢĂ



                                     SECRETARUL GENERAL AL JUDEŢULUI,

Nr. 118  
Adoptată la Călăraşi,
Astăzi  28.05.2026,
Redactată de Consilier, Florica VÎLCU, în 5 exemplare.
